Gai polita gaurkoa

ezaguna dena,

ez da amodioa

jardungo degun a

txikiteuan berriz

entzun daitekena

ta askotan gezurrez

betetzen dutena.

Gaur egunean gaude

guztien ahotan

aiton amonak eta

gurasoenetan

denetik esan dute

gure bizkarrean

alere guk aurrera

pauso txikietan.

Etorkizunan giltza

daukagu eskutan

oinarritu behar da

gure ametsetan

lana in ilusioz

saiatuz benetan

nahi dugun mundua

eraikiz oinetan.

Gazterian bizia

ezta gauza erreza,

ezta kalimotxoa

ta ezta zerbeza

ikasketak goizean

gero ingelesa,

hau bai dela benetan

bizitza nekeza.

Batzuentzat alperrak

baino ez gara gu

nahiz eta beti gabiltz

lanean jo ta su

gure arazo latzak

konpreni itzazu

krisia konpontzea

daukagu helburu.

Deabrutzat gauzkate

gure gurasoak

kalean ikustean

eskuan tragoak

hiruzpalau ordutan

mozkorra alboan

 hurrengo egunean

txahala ondoan.

Nahiz eta beltz pintatu

dugun gazteria

esan beharra dago

ez dela egia

alde batera utziz

mozolokeriak

polita ta ederra

da gure bizia.

Dena laburbilduta

guk hau uste dugu

berdin jarraitutzeko

asmoa daukagu,

arazoak arazo

bidea badugu

helmugara iristeko

jarraitu dezagun.